kurang dua bulanan lagi nah bulan puasa, asa kaganangan raminya puasaan di banua.. pas lagi halus maka rami banar hari-hari pas handak puasaan tuh, di rumah-rumah panggung di lampui. ba'arakan lawan sepupu-sepupu pas malam-malam beolahan obor lawan laduman nang di olah sabarataannya dari bambu,, timbul muhanya cemot moreng-moreng hirang sabarataan takana habunya hehehe..
yang paling nyaman bubuhan mamak-mamak lawan acil-acil beolahan wadai bingka sing banyakan :9 mulai bingka yang halus-halus manis nang kaya bingka banrandam tuh, bingka tapai nang basah ketujuannya kaka lia,samapai bingka kentang bakar ketujuanku,, uma ai.. manitisnya liur mambayangakannya, apam barabai ulahan nini ilung, lamang, laksa, wadai sari india nang manis sampai ngilu gigi.. wadai teja nang menor 3 warna habang, kuning hijau, putu mayang.. aduh wadai-wadai banjar nang ma'ulah kaganangan banar . asa handak lakas-lakas bulik haja ka banua hihi.. di rumah timbul banjir makanan tetangga-tetangga di higa kanan kiri pasti ada ma'antari jua.. waah,, waah jadi laper XC upsss
lamun lagi halus penggawiannya mahaur urang bememasak haja. wahini am. sudah bujang (ceile bujang jar.. XP) harus mandangi jua bememasak soto banjar, nasi samin, baulah sirup habang wan teh susu katujuannya abah..
ai dari tadi nang dikisahakan bememaknya haja laah.. asal jangan kada ingat haja lawan ibadah di bulan ramadhan di banyaki tiap tahun.. jangan kada ingat batamatan Al'Qur'an mun kawa sebanyak-banyaknya laah jangan kada ingan jua di maknai artinya tuh.., mandangarakan caramah subuh nya tuan guru,bagarakan sahur, sumbahyang di masigit, tarawih lawan i'tikaf di masigit Syuhada Pelaihari :) haddoooh ai tapi mun tarawihan pasti kakanakan halus rami baladuman kadanya sumbahyangan T__T
amun ujar abah banyaki ba'ibadah nyaman tatamu lawan di lailatul.. hah? lailatul siapa bah? acil atul nang bajual jagung bakar di muka gang tu kah?.. bahapal jar abah yaa lailatu Qadr yan. ai itu malam mulia banar melebihi seribu bulan yan. nai penuh berkah, malaikat turunan.. aamiin mudahan tadapat bah.ia
yang khas dari banua baluman pasti ada di wadah lainya itu bagarakan sahur lawan pawai tanglong... raaaami banar kota banua tuh nang kaya tahambur ja lagi manusianya.. keluaran barataan. nang di pinggir jalan, nang di gang-gang, nang di parak pasar, parak dam aja gen kaluaran, mulai dari kakanakan halus-halus sampai nini-nini wan kai-kai .. apang tiap tahunnya di lomba akan lawan pamarintah neh.. sabarataan handak marami'akan jua jadinya.. biar lombanya di banjar gen urang daerah rami jua nang dari tanah bumbu, batu licin, pelaihari. bubuhan hulu sungai gen umpatan jua... rami tupang kesahnya,, (akaay XD)
kreasinya macam-macam lah.. ada nang beduk, bentuk ka'bah, atap masigit, unta, jukung,, pang pasti warna-warni lawan lampu.. @_@ himung banar kakanakan halus-halus mun maitih..
biasanya diadakan wayah malam salikuran alias malam dua puluh satu
itu pang nang maulah kaganangan warga banua.... supaya lakas bulik teh bubuhannya nang model kayak perantauan ni naah ..
mudahan.ai sampat di tamuakan lawan puasaan esok di rumah :)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn